Protokoll fra sentralstyremøte 08/20

Norges Blindeforbunds Ungdom

Møtet ble holdt over zoom. Møtestart 20:45 og møteslutt 22:15

Tilstede:

Lena Gimse (leder)

Frida M. Natland (nestleder)

Henning Knudsen

Maiken Mucha

Daglig leder Irene Elise Hamborg deltok fra administrasjonen

**Innhold**

[**SAK 081/20 Godkjenning av innkalling og saksliste** 2](#_Toc48767371)

[**SAK 082/20 Regionstilhørlighet for medlemmer** 2](#_Toc48767372)

[**SAK 083/20 Målplan 2020-2022** 3](#_Toc48767373)

[**SAK 084/20 Forespørsel fra Norges Blindeforbund angående arbeidet som er gjort med Trygg i etterkant av me too** 3](#_Toc48767376)

[**SAK 085/20 Utdanningspolitisk nettverk** 4](#_Toc48767377)

[**SAK 088/20 Eventuelt** 5](#_Toc48767378)

# **SAK 081/20 Godkjenning av innkalling og saksliste**

Vedtak: Innkalling og saksliste godkjennes

# **SAK 082/20 Regionstilhørighet for medlemmer**

Lena Gimse åpnet saken da sentralstyret og kontoret har fått flere spørsmål om bytte av region man er registrert i. Vedtektene lyder som følger:

«NBfU medlemmer kan kun inneha medlemskap i en av organisasjonens regioner. For NBfU medlemmer som også er medlemmer av Norges Blindeforbund følger regionstilhørigheten den fylkeslagstilhørigheten medlemmet har i Norges Blindeforbund. For NBfU medlemmer som ikke også er medlemmer av Norges Blindeforbund følger regionstilhørigheten den postadressen som er registrert i NBfUs medlemssystem. Dersom det foreligger sterke grunner kan sentralstyret etter søknad fra et medlem godkjenne at medlemmet bytter region».

Sentralstyret tolker det som at medlemmer skal være registrert i den regionen i NBfU der medlemmene faktisk er bosatt. Hvis et medlem endrer bosted etter man er valgt til styret i tidligere region kan medlemmet sitte ut perioden. I disse tilfellene beholder medlemmet regionstilhørigheten der man har tillitsverv. Ønsker medlemmet å bytte region til den nye bostedsadressen må medlemmet si fra seg vervet i den tidligere regionen. Dersom det er helt spesielle grunner, kan medlemmet sende en søknad med begrunnelse til sentralstyret.

Sentralstyret og kontoret skal være behjelpelig med å bistå de aktive medlemmene i de inaktive regionene til å starte opp igjen, og opprette en fadderordning for de inaktive regionene slik at man kan delta på deres arrangementer, samtidig som man arbeider med å bygge opp de inaktive regionene.

Vedtak: Sentralstyret gir kontoret fullmakt til å gjennomgå listene for å sørge for at vedtektene overholdes i tråd med sentralstyrets tolkning.

# **SAK 083/20 Målplan 2020-2022**

# Lena Gimse åpnet saken. Sentralstyret diskuterte de siste punktene og kom frem til en prioritert liste.

# Vedtak: Forslag til målplan for 2020-2022 er vedtatt og blir lagt frem for landsmøtet

# **SAK 084/20 Forespørsel fra Norges Blindeforbund angående arbeidet som er gjort med Trygg i etterkant av me too**

Norges Blindeforbund har bedt om tilbakemeldinger på arbeidet som er gjort med «trygg organisasjon». Sentralstyret diskuterte ulike tiltak og fremhever spesielt tre punkter de synes er bra, som NBfU oppfordrer NBF til å fortsette med:

* At NBfUs medlemmer kan ha med seg personlig ledsager på NBFs arrangementer
* At medlemmer av NBfUs trygghetsgruppe er tilstede på NBFs landsmøte

- At NBFs alkoholpolicy er endret både sentralt og regionalt

Sentralstyret skal jobbe videre med å innhente erfaringer fra fylkeslag og lokallag og komme med anbefalinger til videre arbeid.

Vedtak: Sentralstyret vil sende en tilbakemelding til NBF der man oppfordrer til å videreføre gode tiltak og gir forslag til forbedringer. Når aktiviteter gjenopptas vil sentralstyret jobbe for tettere dialog med NBF på dette feltet og oppfordrer sine medlemmer til å bruke Trygghetsgruppen så fort det dukker opp en ukomfortabel situasjon

# **SAK 085/20 Utdanningspolitisk nettverk**

NBfU har fått forespørsel om å stille med en fast representant til et mer formalisert utdanningspolitisk nettverk, organisert av Unge Funksjonshemmede. Det vil være 6-7 møter på dagtid i løpet av året og man ønsker noen som kan sitte over flere perioder. Sentralstyret diskuterer fordeler og ulemper med å ha en tillitsvalgt eller en fra kontoret som representant

Vedtak: Sentralstyret ønsker at daglig leder, Irene Elise Hamborg, representerer NBfU i det utdanningspolitisk nettverk organisert av Unge Funksjonshemmede

**SAK 086/20** Frifond organisasjon

Irene Elise Hamborg orienterer om tilsagnet fra Frifond organisasjon, fra LNU. Regionene som har søkt om driftsstøtte orienteres om summen på årets tilsagn.

Vedtak: Da det ikke har kommet inn søknad om oppstartsmidler vil årets tilsagn, etter fratrukket 5% til administrasjonskostnader, gå til de fire innvilgede søknadene. Pengene blir utbetalt så fort de er på NBfUs konto

# **SAK 087/20 Hjemmesider**

Irene Elise Hamborg orienterer arbeidet med utvikling av nye hjemmesider

Vedtak: Saken tas til orientering

# 

# **SAK 088/20 Eventuelt**

Ingen saker